
NAUČNI RAD VLADIMIRA VARIĆAKA 

(0 70-godišnjici njegova živofta) 

Napisao Stjepan Škreb, Zagreb 
(Sa 1 portretom) 

Pioniri nauke rijetko se kada cijene, dok žive, tek im kasno 
potomstvo, spoznavši važnost njihova rada, pjeva slavu. Otvoriti 
nove vidike u nauci, naći nove spojeve udaljenih dijelova pripada 
svakako među najteže pionirske radove, a tome je poslu Vladimir 
Varićak, profesor zagrebačkog sveučilišta, s uspjehom posvetio 
cio svoj naučni rad. 



Prof. Dv. VLADIMIR VARIĆAK 


Povodom 70-godišnjice života, što ju je Vladimir Varićak 
u uskom krugu proslavio, dužnost je i »Prirode«, da svoje čitatelje 
upozna i s ovim smjerom istraživanja prirode, premda ti radovi ne 
leže u onim granama istraživanja, o kojima nas redovno izvješćuje 

»Prirođac. 

Geometrija je nauka, za koju većina drži, da je sasvim empi¬ 
rijska, praktična, dok su noviji geometri pošli putem, da je sasvim 
aksiomatićki utvrde bez obzira na dalje iskustvo. Jedno je u tom 
sigurno, da geometrija potječe svakako iz veze čovjeka sa prirodom, 

Stjepan Škreb 


to jest da je empiričkog porijekla i da ju je čovjek stvorio iz mno¬ 
štva pojedinosti nekim osobitim svojstvom svoga mozga, da učini 
pojedinosti općenitima. Svakako je nešto iz prirode empiričkog i ne¬ 
što čovječjeg po srijedi, to jest svaka je nauka do nekoga stupnja 
antropistička. Razlučiti jedno od drugoga pripada među najteže 
zadatke izučavanja prirode. 

Tako je u geometriji zadavala poteškoća definicija paralela, 
sve dok nije Nikola Ivanovi ć Lobačevski, profesor kazanj- 
skog sveučilišta, pokazao, da se može zamisliti geometrija, koja 
prelazi iskustva i u kojoj se paralele mogu drugačije definirati, a 
da kod toga u našim običnim distanci jama vrijedi ipak dosadašnja 
t. zv. Euklidova geometrija. 

'Toj geometriji Lobačevskoga posvetio je Varićak veliki niz 
svojih radova i pokazao njezine mnoge posljedice u čisto formal¬ 
nom pogledu. Najveća pak zasluga Vladimir a Varićaka leži na 
tom polju u tome, što je pokazao, da toliko razvikana Einsteinova 
teorija relativnosti, i to specijalna teorija relativnosti, nije ništa 
drugo, nego primjena geometrije Lobačevskoga na fizikalnu teoriju 
o gibanju. (Stručno rečeno specijalna teorija relativnosti je kine- 
matika geometrije Lobačevskoga. To je profesoru Varićaku pri¬ 
bavilo svjetski glas. 

Prikaz tih matematičko-fizikalnih radova ne može se dati u 
jednom popularnom članku, već zato, što su to prvi pionirski ko- 
raci u tom smjeru. No u tom i leži najveća teškoća, ali i zasluga 
prodrijeti kroz »neprohodne krajeve« i naći spojeve. Kasnije se 
ljudi lako voze u autima po glatkim, utrtim drumovima, a ni ne 
misle na pionire, koji su put utrli i ovdje ostavili svoje živote... 

Redovno pitanje, da li je teorija relativnosti »istinita«, nema 
dubljega značenja, jer se svaka teorija dijelom poklapa s isku¬ 
stvom, odlučno je samo, da li je u sebi logična i bez protivurječja, 
a to je baš najjasnije pokazao Varićak tim, što je izveo njene 
stavke iz geometrije Lobačevskoga, za koju znamo, da je logična. 

Ovakve velike koncepcije pokazuju najljepše svu jakost ljud¬ 
skoga duha, da je kadar i mimo varavog svagdašnjeg iskustva za¬ 
misliti različite mogućnosti, od kojih će jedna vjerojatno biti i 
ova naša empirička priroda. 

Što za nauku i ljudsku spoznaju znači ovaj Varićakov rad, 
uviđa se tek pomalo, jer se neeuklidske geometrije malo poznaju, 
a i teorija relativnosti još je premlada. Nikada se bez Varićakova 
rada ne bi moglo dublje zaći u teški spoznajni dio geometrijske i 
fizikalne nauke i njihovih veza. 

Još nam valja kratko istaknuti i drugi smjer Varićakova rada, 
kojim nas je upoznao s jednim našim genijalnim zemljakom, geo¬ 
metrom i fizičarom iz 18. vijeka Ruderom Boškovićem (1711 
-—1787). Matematički rad tog znamenitog Dubrovčanina kao i dije¬ 
lovi njegove korespondencije prikazani su i izdani trudom Vladi¬ 
mira Varićaka. To valja čitati, da čovjek upozna i Boškovića i 
Varićaka, i jednog i drugog u njihovoj opsežnosti i duševnoj ja¬ 
kosti ... 

O PREVIJANJU ZEMALJSKE KORE 

Napisao: dr. J. Poljak, Zagreb 

Sa 9 slika • ' 

Velika većina kamenja, od kojega je izgrađena kora Zemlje po 
svome porijeklu je taložno ijLi sedimentaruo kamenja iii 
drugim riječima kamenje, što su ga staložila na svome dnu razna; 
mora, jezera i rijeke od prvih (početaka razvoja naše Zemlje do 
danas. Stoga nam sedimentarno kamenje pokazuje u prirodi sliku, 
na kojoj vidimo, kalio je to kamenje poredano čas u tanje, čas u 
deblje ploče, koje su naslagane jedna preko druge kao listovi u 
knjizi.. Ova poredba može se uzeti u punom smislu riječi; jer nam: 
je u tim kamenitim listovima Zemlje zabilježila sama priroda pp-: 
vijest razvoja Zemlje od prvih dana njezina razvoja do danas. Kako 
i na koji način je to učinjeno, o tome je bilo. već govora u »Pri¬ 
rodi«, a zgodnom prilikom ponovit ćemo to još jednom, jer je za-j 
daća našega članka, da nas ovaj puta upozna s drugim značajnim 
svojstvima sedimentarnog kamenja, koja su zapravo preteča toga; 
zanimljivog čitanja povijesti naše , Zemlje iz naslaga taložnoga 
kamenja. 

j: Skupove ovakvih ploča taložnog kamenja nazivljemo sloje¬ 

vima, i oni su obično tako razvijeni, da im je debljina manja, 
a dužina znatno veća, tako da deki sloj može biti debeo samo ne¬ 
koliko metara, dok se u duljinu rasprostire po nekoliko stotina me¬ 
tara, često i nekoliko kilometara. Pogledamo li sliku br. 1, to vL 
dimo, kako su pojedini slojevi odijeljeni jedni od drugih jasno 
izraženom tamnom crtom, koju zovemo slojnom crtom, koja 
nam ne pokazuje, kako se to prije mislilo prekid taloženja jednoga 
sloja, nego promjenu u izmjeni kakvoće staloženog materijala.; 
Imamo li veći broj slojeva naslaganih, jednih preko drugih, koji su 
po svome postanku i po starosti blizi ili isti, onda takve slojeve 
zovemo slojni slijed, slojni niz, slojna grupa ili 
sloj ni kompleks'. Debljinu nekoga slojnog niza označujemo 
kao njegovu j a kost ili mo ćnost, koja ne ndgdvara uvijek du¬ 
žini vremena, koje je bilo potrćbno za taloženje sloja određene 
jakosti. Neki slojevi odgovaraju manjemu odsjeku vremena, neki 
-većemu, dok su drugi opet trebali tisućljeća, dok su se staložili. 
u Prema razvoju debljine pojedinih slojeva možemo razlikovati 
kod taložnog kamenja tri grupe kamenja. Ako su slojni nizovi 
sastavljeni od debljih ili tanjih ploča, onda govorimo o u s l o j e- 
'Hom kamenju (si. 1). Ako u nekom slojnom kompleksu ne vidimo 
jasno izražene slojevitosti, nego kamenje pokazuje neku masu, koja 
je na sve strane jednakoga razvoja, onda kažemo, da je takvo ka¬ 
menje gromađasto, kako to vidimo na skupu bregova Božan¬ 
skih Kukova u Velebitu (si. 2). Napokon nalazimo takvih slojeva, 
koji su sastavljeni od posve tankih lamela, koje se uvijek odi ama ju 
u smjeru jedne ravnine. Za takve slojeve kažemo, da su škri- 
ljasti, kako su to većinom naši stari paleozoički škriljci, među 

Josip Poljak 


kojima se osobito ističe škriljavošću krovni škriljac. Ove oznake 
slojeva pokazuju poredak slojeva u prostoru ili, kako se to u geolo¬ 
giji kaže, označuju teksturu kamenja. Iz teksture taložnog ka¬ 
menja možemo zaključiti sa dosta znatnom vjerojatnošću iz kakvih 

voda ili mora potječu neki slo¬ 
jevi, jer je uslojeno kamenje, 
a pogotovo škriljno kamenje, 
proizvod taloženja dubljih i du¬ 
bokih mora, dok je gromadasto 
kamenje uvijek proizvod talo¬ 
ženja plitkih mora, zapravo po¬ 
najviše su to obalne taložine od 
rastrošenog kamenog materi¬ 
jala, ili je izgrađeno od koralja 
grebenaša. 

Temeljni položaj, u kojem je 
staloženo manje više sve sedi- 
mentarno kamenje, je vod o- 
ravan ili horizontalan 
položaj, kako to vidimo na 
primjer na mjestima, gdje se 
danas kopa pijesak, koji su 
u geološkoj prošlosti staložile 
naše rijeke, a koji i danas ta¬ 
lože. Taj vodoravni položaj 
imali su i svi slojevi staloženi 
iz raznih mora i jezera, pa mo¬ 
žemo reći, da je to bitno kod ta¬ 
ložnog kamenja, jer ga baš slo¬ 
jevitost jasno luči od vulkan¬ 
skog kamenja. No mi za pravo 
nalazimo u prirodi malo ka¬ 
si. i. Tanki i debeli pločasti slojevi lio- menja, gdje je zadržan ovaj pr- 



rizontalnog položaja gornjokrednog vap¬ 
nenca kod Bojišta na Nevesinjskom Po- 
ljn. Izmeđju slojeva jasno se razabiraju 
slojne crte. Foto: J. Poljak 


votnji ili naravni položaj sedi¬ 
ment arnog kamenja. Ima dodu¬ 
še na Zemljinoj kori i takvih 
mjesta, gdje su slojevi sa¬ 


čuvali svoj prvotni t. j. vodoravni položaj sve do danas, ali to je 
dosta rijetka pojava. Takvih vodoravnih slojnih nizova nalazimo 
n. pr. u Njemačkoj, gdje se prostiru naslage srednje razvojne dobe 
Zemlje (mezozoika) poput kakva saga: slično se šire i naslage 
starog razvojnog doba naše Zemlje (paleozoika) u Švedskoj, evrop¬ 
skoj Rusiji, u državi Newyork u Americi itd., a i kod nas dolaze, 
ma da u manjim raširenjima i Često na vrlo ograničenom prostoru 


po svim našim planinama. 


Zapažanja učinjena diljem zemaljske kore ustanovila su, da je 
prvobitni t. j. horizontalni položaj slojeva dosta rijedak i da slojeve 
nalazimo mnogo češće, gotovo redovno, u drugom položaju: sad 

više, sad manje nagnute prema određenoj strani nebeskoga svoda. 
Tu nam se nameće pitanje, kako je došlo do toga novog položaja 
slojeva i koje su sile tolike jakosti, da su tako ogromne kamene 
mase pokrenule iz njihovog osnovnog položaja. Danas je dokazana 
činjenica, da se zemaljska kora nalazi u neprestanom gibanju, koje 
se očituje dijelom u spuštanju, dijelom u dizanju nekih njenih česti. 
Sila, koje je proizašla iz tih gibanja kore Zemlje, jest onaj faktor, 
koji je sve slojeve na Zemljinoj kori pomakao iz njihovog osnovnog 
ili horizontalnog položaja. Kako se dizanje i spuštanje kore događa 
danas vrlo polako, tako se taj proces obavljao i u geološkoj pro¬ 
šlosti, a s njime ujedno su se i slojevi polagano pomicali iz svojega 
prvobitnog do današnjeg položaja. 



SI. 2. Gromadasta tekstura lijađičkih breča južnoga skupa Božanskih 
Kukova u sjevernom Velebitu. Foto: J. Poljak 


Ovo dizanje slojeva zbivalo se kroz duga geološka razdoblja 
nakon njihova staloženja, pa je prema tome njihov sadašnji položaj 
manje ili više otklonjen ili poremećen (dislociran) prema 
prvotnom položaju. Slojni nizovi, koji se nalaze danas u takvu 
položaju, označuju se kao dislocirani ili poremećeni slojevi. Dislo¬ 
kacija slojeva seđimentarnog kamenja zemaljske kore očituje se u 
prirodi na više načina. Najobičnija je pojava, da su slojni nizovi 
seđimentarnog kamenja uzdignuti do neke stanovite visine iznad 
svog prvobitnog položaja. Tom prilikom promijenili su svoj osnovni 
položaj tako, da se sad nalaze svi slojevi niza nagnuti prema jednoj 
strani nebeskoga svoda, sačinjavajući pravilni slijed jednostrano 
uzdignutih slojeva. Takav pravilni jednostrano uzdignuti niz slo¬ 
jeva vidimo na brdu Kom u južnom Velebitu, gdje su se slojevi 
lij as-vapnenca uzdignuli postepeno od horizontalnog do gotovo oko¬ 
mitog položaja (si. 3). Američki i engleski geolozi označili su ovako 
uzdignuti slojni niz kao slojni niz sa »monoklinalno (jednoosno) 
uzdignutom slojnom građom«. 








Josip Poljak 



©im je jedan slojni niz došao iz svojega horizontalnog položaja 
u uzdignuti položaj, odmah je postao u prostoru orijentiran, t. j. 
određen je njegov položaj prema stanovitoj strani nebeskoga svoda, 

kao i njegov nagib. ...... 

Rasprostranjenje nekoga slojnog niza prema orijentaciji ne¬ 
beskoga svoda označujemo kao položaj ili pružanje slojeva, 
a njegov naklon kao pad sloja. (Pružanje nekoga sloja određuje 
se tako, da se na slojnoj plohi odredi presječnica između nje i ho¬ 
rizontalne ravnine i ta crta onda označuje smjer pružanja slojeva. 
Okomica povučena na presječnicu daje smjer padanja onoga sloja, 
a jedno i drugo, mjeri se posebnom rudarskom magnetskom, iglom. 
Kad n. pr. čitamo u kojoj geološkoj radnji znale 0—W prema N, 
to znači, da je pružanje onih slojeva od istoka prema zapadu i da 
je njihov pad prema sjeveru. Još se tome dodaje i kut, pod kojim 
su slojevi nagnuti, a koji varira od 0° dalje. 


SI. §. Uzdignuti slojevi ^ ^°Toto: 


Kako je spuštanje i dizanje kore dolazilo postepeno i dalje, to 
su se i slojevi sve više i više uzdizali tako, da su zadobili gotovo 
okomiti položaj prema svom prvobitnom položaju. takve slojeve 
kažemo da stoje na glavi, ili da su ustobocem. Vrlo dobro vide 
se tako uzdignuti slojevi trijadičkog vapnenca i pješčenjaka na ju¬ 
goistočnoj strani Prutaša u zapadnoj cesti Durmitora (si. 4). 
Odatle izlazi, da kod uzdignutih slojeva možemo imati cio niz pie- 
laza od prvobitnog položaja, t. j. kut naklona slojeva, njoze vari 
rati od 0°—90°. Kadšto se događa, da uzdignuti slojevi daljim di¬ 
zanjem pređu granicu od 90°, pa za takve slučajeve kažemo, da su 
prebačeni ili prevrnuti, u kojem slučaju dolazi stariji sloj preko 

mlađega sloja istoga slojnog niza. . 

Pratimo li neki uzdignuti slojni niz dužinom njegova pružanja, 
to zapažamo, da se nagib slojeva s vremenom mijenja i prelazi 

gotovo u protivan položaj, t. j. cijeli slojni niz pokazuje neko va¬ 
lovito protezan je slojeva sa izraženim dolovima i bregovima vala> 
Za takve sloj ne nizove kažemo, da su bp rani, to jest, da su sa¬ 
stavljeni od bora. Promatramo li borane slojeve pobliže (si. 5) 


vidimo, kako su slojevi tako 
isprevijani, da u svom prote- 
zanju prave jedanput brijeg, a 
drugi puta dol, pa se nakon 
neke daljine opet postavljaju u 
jednostavni uzdignuti položaj, 
a nakon toga su nanovo još jace 
borani, i tako se to širi diljem 
gorskoga lanca. Bore, koje ima¬ 
ju oblik zaobljenog brega, zo¬ 
vemo svodom ili a n t i k 1 i- 
n a 1 o m, a bore, koje pokazuju 
oblik dola, zovemo koritom 
ili sinklinalom. U prirodi 
je dosta teško neuvježbanom 
oku zapaziti antiklinalu, jer je 
redovno njen svedeni dio zvan 
tjeme rastrgan i odnesen 
oborinskim vodama, pa su vi¬ 
dljive samo njene strane ili 
krila bore. Kod sinklinale 
se također vide samo njena 
krila i to u obrnutom položaju 
prema antiklinali, jer je dol 
redovno dublje u zemlji. Obzi¬ 
rom na taj položaj krila kod 
antiklinale i sinklinale možemo 
reći, da krila kod antiklinala 



konvergiraju prema gore, a kod 
sinklinala prema dolje. 

Napreduje li postepeno tlak, 
koji je uzrokovao boran je ne- 


Sl. 4. Gotovo okomito uzdignuti (na 
glavi stojeći) slojevi trijadičkog vap¬ 
nenca i pješčenjaka na vrhu jugozapad¬ 
ne strane Prutaša u zapadnom Durmi¬ 
toru. Foto: J. Poljak 


koga slojnog niza i dalje, to se 


bore (.antiklinale i sinklinale) sve više stišću i naginju tako, da 


postaju bore uske, a pojedini su slojevi u takvim borama, ispre¬ 
vijani poput papirnatih listova, kad ih postepeno sa dviju strana 
tlačimo. Taj slučaj vidimo na Šarenim Pasovima u Durmitora, 
gdje su slojevi trijađičkoga vapnenca i pješčenjaka uprava idealno 
borani, a zatiru stisnuti i zgužvani u gotovo ležeće bore (si. 6). 

Sve jačim nabiranjem i previjanjem slojeva dolazi u njima do 
takva stanja napetosti, da nemaju više dovoljne rastežljivosti, nego 
se zbog sve većega tlaka moraju raspucati. A to se zbilja vrlo često 
događa, pa zato nalazimo u slojevima brojne veće ili manje p u- 
kotine, koje često uzrokuju u slojnim nizovima pravu revoluciju, 
jer se poradi njih promijeni posve izvanjsko lice slojeva, tako da 











SI 5. Bore (antiklinale i sinklinale) slojeva trijadičkoga vapnenca 

i pješčenjaka na Zelenim Basovima u južnom Durmitorm ^ 

označujemo kao pravi rasjed. Ova razlika u pomicanju. prema 
dolje može biti samo nekoliko centimetara, a može iznositi i ne¬ 
koliko desetaka metara. Na slici br. 8 vidimo takav rasjed, označen 
slovima X i XI, duž kojega je desna strana slojeva gornjo-kređnih 
vapnenaca istočne strane glavnog otoka Kornata usjela za neko¬ 
liko centimetara, što se očituje previjanjem slojeva uz obje strane 
rasjoda. 

Rasjedi, kod kojih su slojevi uzdignuti uzduž pukotine, pa su 
time došli u viši položaj i kroz to su donji stariji slojevi toga pre¬ 
inaka došli na mlade slojeve zaostale prvotne česti slojeva, ozna¬ 
čuju se kao prebačeni ili promaknuti. Pojava i as jeda u 
slojevima u mnogom je vrlo neprilična, Tako u rudarstvu čini po¬ 


Sl. 7. Pukotinama izmijenjeno lice slojevitog lijadičkog vapnenca 
tobože gromadaste teksture na vrhu Maloga Rajinca u sjevernom 

Velebitu Foto: J. Poljak 

java rasjeda cesto znatnih neprilika kod iskorišćivanja neke rude, 
jer je rasjedom redovno prekinut slijed rudnoga sloja. Pa ako je 
taj rasjed znatnih dimenzija, onda se ne isplaćuje svagda po¬ 
stavljati nove naprave u rudniku, da se dođe do rudnoga sloja u 
razmaknutom dijelu slojeva, U takvom slučaju obično se mora 
rudnik napustiti. 

Promaknuti ili prebačeni slojevi znatna su neprilika l za geo¬ 
loga, jer mu oteščavaju određivanje starosti pojedinih slojnih ni¬ 
zova tim više, ako u takvim slojevima ne nalazi karakterističnih 

okamina (fosila). ,... „ . , . 

Kako smo spomenuli, kod premaka dolazi stariji prebačeni sloj 
na mlađe slojeve. Taj premak može biti često i znatnih daljina od 


-j ^0 Josip Poljak 

se slojevitost posve izgubi, a kamenje daje prividnu sliku groma- 
dastog kamenja (si. 7), gdje su dobro uslojem lijadicki vapnenci na 
vrhu Maloga Rajinca u sjevernom Velebitu zadobdi takav groma- 
dasti izgled, a samo na lijevoj strani slike iza smrče zapazaju se 
još tragovi slojeva, koji su zaostali neozleđeni od pukotina. 


SI. 6 . Jako borani vapnenci i pješčenjaci trijasa Šarenih Pasova 

na Durmitoru. Foto: J. Poljak 

Vrlo se često događa, da kameni slojevi uzduž takvih pukotina 
mijenjaju svoj položaj, t. j. kad puknu, onda se slojevi s je ne 
strane pukotine ili uzdignu ili spuste niz pukotinu, takve puko¬ 
tine zovemo rasjed, rasjelina ili razmak slojeva. asje , 
kod kojega su slojevi pomaknuti duž pukotine prema dolje, pa su 
time došli u dublji položaj od slojeva s druge strane pukotine, 






¥ 


^38 . i. Josip Poljak - 

svojega prvotnog mjesta ili korijena, pa u takvim slučajevima 
moramo biti nadasve oprezni kod određivanja starosti slojeva 
takvog kompleksa slojeva. Ovakve daleko od svoga korijena pre¬ 
bačene strane slojeve zovemo po krovnim bora ma. Takve po¬ 
krov ne bore osobito su dobro razvijene i dokazane u Alpama, a i 
u drugim gorama kontinenata. 

Vrlo je česta pojava, da na mnogim mjestima Zemljine kore 
dolazi po vise rasjeda najedanput, koji onda proizvode bitne pro¬ 
mjene u morfološkom licu tla. U glavnom možemo razlikovati tri 
glavna oblika uvjetovana pojavljivanjem od po više rasjeda na 
nekom terenu. Prvi je oblik stepenicasti lom (si. 9a), gdje 
ima nekoliko rasjeda, koji su međusobno usporedni, zbog čega 



SI. 8. Pravi rasjed x—xi, u gornjo-krednom vapnencu na istoč¬ 
noj strani glavnoga Kornata, uzduž kojega su slojevi usjeli za 

nekoliko crn. Foto: J. Poljak 

dolazi do usjedanja slojnili čestih duž pojedinih rasjeda, i to toliko 
puta, koliko ima usporednih rasjeda. Takvi stepeniČasti lomovi 
obična su pojava u predjelima, gdje su slojevi gotovo horizontalni 
ili vrlo slabo nagnuti. 

Drugi oblik je timor ili strš, (si. 9b), kod kojega dolaze 
također usporedni rasjedi, duž kojih usjedaju pojedine česti slojeva, 
tako da centralni dio nekoga područja previđenog rasjedima ostane 
na miru, t. j. u svom prvobitnom položaju, a ostale česti slojeva 
duž svih rasjeda obostrano centralnog dijela usjeđnu. Dogodi li se 
protivno ovomu, t. j. da srednja čest slojeva usjedne duž dvaju ili 
više usporednih rasjeda, onda nastaje treći oblik zvan jama (si. 
9c) ili jamasti lom. Kako u tome slučaju usjeda jedan uski dio 
slojeva na veće udaljenosti, to je oblik tih jama duguljast i uzak, 
a omeđen je strmo odlomijenim stranama. Lijep primjer jamastog 
loma pruža nam dolina Vinodola. • i 

Timori i jame vrlo su česta i značajna pojava u razvoju konti¬ 
nenata. Manje više svi stari masivi kao centralni francuski masiv, 
Tirinška šuma, Harz, Vogesi, Sinajska Gora, naše slavonsko 1 gorje 
i stari srpski masiv itd. pripadaju po svom postanku timorima. 

Vrlo lijepi primjeri za jame ili doline su duboka dolina Rajne, 
dolina jezera Garda, Kristijanijafjord, morska užina Korinta, Baj- 
kalsko Jezero, dolina Jordana, Crveno More itd. Najveće jame ja¬ 
vljaju se na afričkom kontinentu kao istočna afrička jama, 
koja počinje blizu Zambeza, prolazi dolinom jezera Njassa i sje¬ 
verno od ovoga se dijeli u dvije panoge. Istočna panoga ide u sje¬ 
vernom smjeru uvalom Ruahu prema Manyaru i jezeru Natron, pa 
se može pratiti sve tamo do pod južno podnožje abesinske visoravni. 
Druga panoga t. zv. centralna afrička jama ide smjerom 
sjeverozapadnim kroz uvalu Rukwa prema jezeru Tanganika i dalje 
do Albertova Jezera. Kod nas su osobito istaknute dolina Morave 
od Golupca do Stalaća, dolina Vinodola i druge. 



SI. 9. Shematski prikaz postanka a) stepeničastog loma, b) timora ili strši 
i c) jame. (Po E. Kayseru). 


Ako su rasjedi u nekom području zauzeli koncentričan i u luku 
sveden položaj, onda nastaju lomovi, koje zovemo kotlovi ili 
bazeni. To su okrugla ili ovalno usjela polja, koja nastaju n 
područjima slabo nagnutih slojeva, kao i u unutrašnjosti boranih 
gora. Lijep primjer takvih kotlinastih lomova je Vlaška Nizina, 
sjeverni dio Jadranskog Mora nazvan periadriatički ba¬ 
zen, nadalje panonski bazen, koji obuhvata veliki dio Ugar¬ 
ske kao i naša područja u oblasti dunavske banovine, nadalje bečki 
bazen, dolina Ohridskog, Prespanskog i Ostrovskog Jezera. Svi 
dosad spomenuti oblici Zemljine kore uz neke druge još oblike, koje 
radi ograničenog prostora nismo mogli spomenuti, sačinjavaju te¬ 
meljne pojmove nauke o previjanju Zemljine kore ili 
tek tonike, koja nam je potrebita kao predznanje za tumačenja 
postanka naših gora. 

MATEMATIKA O STANICAMA PČELA 

Napisao: Dr. Josip Golđberg, Zagreb 
(Sa 2 crteža) 

Poznato je odavno, da se geometrijski oblik stanica pčela odli¬ 
kuje osobinama, koje — kao da su potekle iz velike matematske 
inteligencije — čine ovu voštanu gradnju jednim malim čudom 
svrsishodnosti i ekonomije. Jedna strana toga matematskoga pro¬ 
blema bila je poznata već u starom vijeku, potpuno je problem 
uočen i dublje obrađen istom u 18. stoljeću, a ima specijalnih ra¬ 
dova o njemu i u 19. i 20. stoljeću. Čini se međutim, da je manje 
poznato u širim krugovima, koliko je taj problem naš, koliko su 
baš naši učenjaci pridonijeli njegovu rješavanju i osvjetljenju. 
Upadno je na p*r., da problem o obliku stanica pčela nije, 
koliko je meni poznato, ušao ni u jedan naš srednjoškolski udžbe¬ 
nik matematike niti u koju zbirku zadataka, premda je potpuno u 
dohvatu srednjoškolske matematske građe osmog razreda (izraču¬ 
navanje maksima i minima), šta više slični se zadaci i obrađuju 
u školi. Školi bi se ovim problemom dala jedna od onih — u elemen¬ 
tarnoj nastavi rijetkih — prilika, da ukaže na rad i ličnost Ruđera 
Boškovića, koji je u jednoj raspravi o stanicama pčela dao dva 
lijepa rješenja toga problema i ukazao na daljnje geometrijske 
osobine stanica. Boškovićev matematički rad Iprikazao je u 
»Radu« Jugoslavenske akademije znanosti i umjetnosti u Zagrebu 
profesor zagrebačkog sveučilišta Vladimir V a r i ć a k, dodao mu 
iscrpljive historijske i stvarne komentare i tako mu u svjetlu sa- 
vremene znanosti odredio idejni sadržaj i položaj u povijesti zna¬ 
nosti. Raspravica o stanicama pčela ne predstavlja dakako kakav 
bitan dio onoga velikoga blaga, što nam je ostavio Bošković, 
a i u radu prof. V arićaka oko Boškovića jedan je od najmanjih 
priloga. Međutim je baš ovaj problem više nego koji drugi podesan 
za popularizaciju, a ujedno je rasprava o stanicama pčela i karak¬ 
teristična za genij Boškovićev i za kongenijalnu Varićakovu inter¬ 
pretaciju. Stoga ne će biti na odmet, da se jednom svečanom zgo¬ 
dom izvuče ova lijepa matematska sitnica iz muzejske tišine, u 
kojoj inače miruju originalna djela Boškovićeva i akademske 
rasprave, i prikaže prijateljima matematike i u matematici na¬ 
prednoj omladini. 

Stanice pčela imaju oblik pravilne šesterostrane*) prizme, ko¬ 
joj je jedna osnova otvorena, a druga (dno) zatvorena, ali ne 

# ) Veo tim što su stanice šesterostrane prostor je najpovoljnije isko¬ 
rišten. Ravnina se naime potpuno bez luknja može prekriti samo sa 3 pravilna 
lika: istostraničnim trokutima, kvadratima i pravilnim šesterokutima. Od ovih. 
likova šesterokut uz dati opseg ima najveću površinu. Prema tome prizmatičke 
stanice imaće uz izvjesnu potrošnju voska za pobočne stijene najveću bazu 
(otvor) a time i najveći volumen, ako su šesterostrane. Šesterostrani oblik sta¬ 
nica pribavio je pčelama već u starom vijeku nadimak »geometara«. 


ravnim šesterokutom, nego (vidi si. 1) sa tri romba, koji se sastaju 
u vrhu S. U vrhu S sastaju se tupi kutevi tih romba, pa je tup kut 
i u vrhu G (i druga 2 slično položena), dok su kute vi romba kod 
A, 0, E šiljasti. Od pobočnih ploha prizme, koje bi uz ravno dno 
bile pravokutnici, nastali su tako trapezi. 

U početku 18. stoljeća primijetili su Maraldi i Cassini 
veliku pravilnost stanica pčela, našli su, da je tupi kut romba uvi¬ 
jek oko 110°, šiljati oko 70°, a Maraldi našao je još tačnije vrije¬ 
dnosti 109°28’ odnosno 70°32’ po tome, što su 2 tupa kuta trapeza i 
tupi kut romba, koji se sastaju u uglu (na pr. G) međusobom 
jednaki. Reaumur se dosjetio, da bi uzrok ovoj pravilnosti mo¬ 
gla biti ekonomičnost: pčele hoće da sprave što više meda u stanice, 
a da potroše za gradnju stanica što manje voska, one dakle teže za 
takvim oblikom stanica, gdje će uz dati volumen ukupna površina 
stijena biti što manja. Reaumur dao je matematičarima po¬ 
ticaj, da nađu uvjete, uz koje će površina takve stanice biti naj¬ 
manja, a matematičar Konig našao je onda, da će najmanju po¬ 
vršinu imati ovako rombima omeđene stanice, ako kute vi imaju 
spomenute Maraldijeve vrijednosti.*) 


SI. 1. 

Geometrijski oblik 
stanice pčelinjega saća. 


A 



SI. 2. 

Postanak stanice 
iz prizme ravnoga dna. 


Ruđeru Boškoviću došla je pobuda da se pozabavi mate¬ 
matikom stanica pčela, iz jednog mjesta filozofsko-pjesničkog djela 
zemljaka mu Beneđikta S t a y-a, kojemu je napisao opaske i đo- 
punjke. Bošković daje, prema svojoj prirodnoj sklonosti za či¬ 
sto geometrijska, zorna razmatranja najprije jedno elementarno- 
geometrijsko rješenje bez upotrebe diferencijalnog računa. On ispi¬ 
tuje, kako će se promijeniti cjelokupna površina, ako bi se rom¬ 
bima kraća dijagonala malo produžila (kad bi se na pr. u rombu 
AGOS si. 1 uz stalan položaj dijagonale AC tačka G na pobočnom 
bridu prizme spustila, a tačka S isto toliko podigla u smjeru 
prizmine osi). Romb bi se ovim produženjem kraće dijagonale po¬ 
većao, a pobočni bi se trapezi umanjili. Ako će neki oblik romba 
dati ekstremnu vrijednost oplošja (ovdje minimum), onda se pove¬ 
ćanje romba i umanjenje trapeza moraju kompenzirati, t. j. mala 
promjena oblika romba mora cjelokupno oplošje stanice ostaviti 
nepromijenjeno. Postavljanjem ovoga uvjeta, pa primjenom raz- 


*) K 6 n i g u se pri tom potkrala pogreška od 2*. 

mjera i Pitagorina poneka nažao je B oš k o vić, da je lAinimum 
oplošja dat takvim rombima, kod kojih je kvadrat kraće di¬ 
jagonale jednak polovici kvadrata dulje dijago- 
ii a 1 e*). Ako označimo tupi kut romba sa a, onda omjer polovica 

dijagonala takvog romba daje tg ^ = ]/2, 9 = 54 0 44’8”, a =d 109°28’16” 

u skladu sa Maxaldijevim rezultatom^ 

Oblik stanica možemo zamisliti da je nastao iz šesterostrane 
prizme, omeđene ravnim dnom, na slijedeći način '(vidi si. 2 ‘): 
Ravninom ACG od prizme odrezanu trostranu piramidu okrećemo 
za 180° oko AC; tada B pada u O, BG,u novom položaju opet je 
okomito na ravnini šesterokuta, a tačka G bude identična sa tačkom 
S ,slike 1; trokut AOG je jedna polovica romba, ACS druga. Činimo 
li isto što smo ovako učinili na uglu B, također na uglovima D i F, 
onda dobijemo oblik slike 1 ., i mi vidimo, da je volumen tijela si. 1 . 
jednak volumenu tijela si. 2 , ali tijelo si. 1 ima manje oplošje, i to, 
kako je gore izloženo, najmanje, ako je GS ž — { AC 2 . 

Iz obiju slika 1. i 2. lako ćemo razabrati podatke za drugo, ana¬ 
litičko rješenje Boškovićevo pomoću diferencijalnog računa. Kako 
položaj tačke G na pobočnom bridu šesterostrane prizme potpuno 
određuje oblik trokuta ACG, a time i romba AGCS, nezavisna pro- 
mjenljivica će biti duzina BG = x. Osnovni brid prizme AB = BC 
označimo sa a, (nepokraćeni) pobočni sa b. Onda za oplošje 
stanice, koje sastoji od 6 trapeza i 3 romba, imamo: 

6 trapeza = 6 . -—^—— ,a = Gab— 3 ax 

3 romba = 3 . a VŠ* j/x 2 +?L = ^?- j/4x 2 +a 2 *) 

Prema tome je oplošje stanice si. 1. 

P - 6 ab— 3 ax + 3a p j/^+a 2 

Da nađemo vrijednost x, uz koju će P biti najmanje, treba da 
po pravilima diferencijalnog računa derivaciju toga izraza sta¬ 
vimo = 0 , t. j. 


*) Dijagonale romba stoje dakle u omjeru kao stranica i đijanonala 
kvadrata. 

A.C GIS 

*) Površina romba kao poluumnožak dijagonala rr —— - ; AC — 

2 

2 visine istostraničnog trokuta sa stranicom a — 2 - - y3~ — a V3 * a ko iz B po- 

2 

vučemo okomicu na AC i njeno nožište, ujedno raspolovište dijagonale GS, 

GrS 

spojimo sa G, dobijemo pravokutan trokut sa hipotenuzom — 5 katetama 


a . 

2 ’ 


prema tome je 


GS 

2 



BG-xi 

2x fs— 7 4x '4- a2 


Kako je kvadrat dulje dijagonale AC 2 — 3a 2 , a kvadrat kraće 

GS 2 = 4 x 2 -h a 2 =.! — + a 2 = —, to ova vrijednost x opet daje od 
8 2 

Boškovića ranije nađeni odnošaj dijagonala u rombu za slučaj 
minimalnog*) oplošja, GS 2 — ^ -^-C 2 i time opet a 109°28 16 . 

Iz vrijednosti x = tfž lako ćemo naći, da su tupom kutu romba 
\ B < 

jednaki i tupi kutevi trapeza. Izvešćeino to radi kratkoće trigono¬ 
metrijski. Ako je a kao prije tupi kut romba, onda je prema lani- 

jem izvodu tg — = ]/ 2 » dakle 

tga = tg 2 .|=^=-2l/i, 

a ako sa /? označimo tupi kut trapeza, onda je prema si. 2 . 

w = -;=-^=-^ . 

i prema tome a = /?.**) 


Bošković je prvi upozorio na zanimljivu činjenicu, da u 
slučaju minimuma oplošja, kakav je ostvaren kod stanica pčela, na 
svima uglovima moraju i svi plošni kutevi biti jednaki, pa se pod 
istim plošnim kutom sastaju ravnine rombova međusobom kao i 
ravnine rombova i trapeza, a to je opet isti plošni kut, pod kojim 
se sastaju i 2 trapeza. Kako je taj posljednji plošni kut jednak kutu 
fostnovnog pravilnog šesterokuta, t. j. 120 °, to se svake dvije 
ravnine stanice pčele sastaju pod plošnim kutom 
od 120 °. 

U istostranom uglu na pr. kod G može se pomoću sferne tri¬ 
gonometrije naći bridni kut ugla iz sva tri plošna kuta od po 120 °, 
i time se dakako dobije opet ista vrijednost za tupi kut romba kao 
prije (109°28TL6”). 

Razumije se po sebi, da nije svaka stanica pčela savršeno gra¬ 
đena po ovim mjerama, da se nađu česte i znatne nepravilnosti i 


*) Druga derivacija od P, koju ovdje ne navodimo, daje za x — 


V8- 


pozitivnu vrijednost, a time je dokazano, da se radi o minimumu. 

**) Šiljasti kutevi romba i šiljasti kutevi trapeza kao supleraenti od a i 0 


također su jednaki. 

kutevi romba, koji znatno odstupaju od teoretskih, koje bi zahti¬ 
jevao minimum oplošja. Iz 4000 mjerenja na stanicama, jkoja po 
prirodi stvari ne mogu biti vrlo tačna, našla se srednja vrijednost 
tupog kuta romba 107° umjesto 109°. / 


KROMIT KOD NAS I NJEGOVO ZNAČENJE 
U SVJETSKOJ INDUSTRIJI 


Napisao: Ljudevit Barić, Zagreb 


Jedan od elemenata kojega primjena je u obliku njegovih spo¬ 
jeva i slitina (legura) veoma raznolična i znatna, jest krom, koji 
kemici označuju znakom Cr. 

U obliku olovnoga kromata (Pb Cr 0 4 ) nalazimo ga u trgovini 
boja; o različitim uvjetima pri priređivanju kromata zavisi ton 
ove jarko žute boje: on može da poprimi sve nijanse od jasno žute 
boje poput sumpora pa do narančasto crvenoga tona. To je razlog, 
da ga u trgovinama prodaju u kojih 40 vrsta pod najrazličnijim 
imenima, kao na pr. pariško, lajpciško, carsko, novo i t, d. žutilo. 

Važno svojstvo tih boja je njihova velika moć pokrivanja. Pod 
»moći pokrivanja« razumijemo ovo svojstvo: ako na pr. neku sti¬ 
jenu u sobi, koja je već obojena različnim bojama, želimo iznova 
obojiti žutom bojom, a da se struganjem ne skida staro bojadi- 
sanje, tad ćemo novo bojadisanje provesti pomoću kromovoga žu 
tila; ono će tako prekriti različne boje prijašnjega bojadisanja, da 
će nam se činiti, kao da stijena prije nije uopće bila bojadisana, 
nego da smo je odmah bojadisali kromovim žutilom. U tom slučaju 
ličilački majstori vele: kromno žutilo dobro »pokriva« za razliku 
od mnogih drugih žutih boja, koje čovjeku stoje na raspoloženju, 
a koje »ne pokrivaju«, nego se staro bojadisanje više ili mane opaža 
kroz sloj bojadisanja. 

Kromno žutilo služi kod oslikavanja soba, u slikarstvu, za 
tiskanje tapeta i knjiga, a u manjoj mjeri za bojenje tkanina. 

Kromno žutilo jasno žute boje pomiješano sa berlinskim nu- 
drilom (lijepo modar prah) daje prah jasno zelene boje, koja u 
trgovini dolazi pod imenom: svilasto zelenilo. 

Kromnom žutilu slično je sastavom svojim kromno crvenilo, 
prah lijepo crvene boje. 

Među kromnim bojama treba spomenuti i G u i g n e t-ovo ze¬ 
lenilo [kromitetrahidrat ,Cr 2 0;(0H) J’. To je lijepa veoma sjtalna 
zelena boja, koja služi za tisak na papiru, zatim kao ličilačka boja 
(na pr. za prozore i vrata), a prije je u znatnoj mjeri bila upotre¬ 
bljavana i za bojenje tkanina. 

Čisti kromni oksid (Cr 2 0 3 ) rastapa se u rastaljenom staklu 
dajući mu lijepu žutkastozelenu boju; radi toga služi u industriji 
stakla i industriji porculana za pravljenje bojadisanoga emajla. 


Kromit i njegovo značenje u industriji 

Spoj željeza, kroma i kisika dolazi u prirodi kao mineral kro¬ 
mit (FeCrOJ. Dosta znatne količine kromita upotrebljavaju se u 
metalurgijskoj industriji za oblaganje visokih peći, koje služe za 
taljenje željeza. 

Vrlo je važna uloga kroma u industriji čelika. Doda li se obič¬ 
nom čeliku kroma, tad doduše opada kovkost čelika i njegova spo¬ 
sobnost svarivanja, ali mu znatno poraste tvrdoća. Različne vrste 
kromnoga čelika služe radi toga za izradu projektila, koji treba 
da imaju veliku probojnu snagu, zatim za izrađivanje alata za 
rezanje tvrdih predmeta, nadalje za zaštitne ploče na topovima i 
mitraljezima, za kacige, oklope na ratnim brodovima, za svrdla, 
dlijeta, pile, kuglice u kugličnim ležajima i t. d. 

Čelik, koji sadržava niklja i kroma, na pr. 1,5—3%; niklja i 
0 ,5—1,4% kroma, služi za pravljenje topovskih cijevi, za strojeve, 
torpedne kotlove i drugo. 

Vrste čelika, koje sadržavaju preko 10% kroma, rđa ju veoma 
slabo. Kruppove tvornice u Njemačkoj priredile su dvije vrste ta¬ 
kva čelika: jednu su označili sa V. 1. M., a drugu sa V. 2. A. Otpor¬ 
nost različnih vrsta čelika vidi se dobro iz podataka, koje niže na¬ 
vodim. Različne vrste željeza bile su izložene rđanju ili u vlažnom 
zraku ili u morskoj vodi kroz 30 dana, ili su ležale kroz 14 dana u 
10l%-tnoj dušičnoj kiselini. Metali bili su priređeni u jednakim ko¬ 
madima. Označimo li trošijivost lijevanoga željeza sa brojem 100, 
tad trošljivost drugih metala označuju ostale brojke navedene u 


ovim podacima: 





Zrak 

Morska voda 

10 % duš. kiselina 

Lijevano željezo 

100 

100 

100 

Nikljani čelik (9%- Ni) 

70 

79 

97 

Nikljani čelik (25% Ni) 

11 

55 

69 

V. 1. M. 

0,4 

5,2 

— 

V. 2. A. 

0 

0,6 

0 


Iz podataka vidimo, da je trošljivost kromnoga čelika V. 1. M. 
na zraku i u moru već vrlo mala, t. j. ta se vrsta čelika u poredbi sa 
lijevanim željezom vrlo slabo troši na zraku i u moru (veoma malo 
rđa). Kromni čelik V. 2. A. uopće se ne troši na zraku ni u 10%-tnoj 
dušičnoj kiselini. 

. Čelik V. 1. M. sadržava 10—15%' kroma i manje nego 0,3% 
ugljika. Za vrijeme rata pravili su od njega podmornice i topove, 
a sada se od njega prave kuglični ležaji. 

Kruppov čelik V. 2. A. sadržava 15—20% kroma, 5—9% niklja 
i o,l—0,3% ugljika. Radi toga, što je veoma otporan prema dušič¬ 
noj kiselini upotrebljava se u industriji dušične kiseline i salitre, 
zatim za izradu kirurških instrumenata, za kalorimetrijske bombe 
i t. d. Od te dvije vrste čelika izrađuju se nadalje lopate za turbine, 
ventili, spojnice za čepove i drugi mašinski dijelovi, zatim umjetna 
zubala i drugo. 

Dosta kroma troši se i za priređivanje »Čelika za brzo svrdla¬ 
nje«. Takav čelik sadržava 15—18% volframa, 2—5% kroma i 

0 ,6—0,8% ugljika. On se odlikuje tim svojstvom, da zbog povi- 
šenja temperature, koje nastaje kod svrdlanja, ne gubi od svoje 
tvrdoće i oštrine. ,Sa alatom od takva Čelika može se brzo raditi, 
dok sa običnim čelikom nije moguć brzi rad, jer čim se alat pri 
svrdlanju ugrije, obični čelik izgubi svoju oštrinu i tvrdoću, pa 
treba rad s vremena na vrijeme prekinuti, dok temperatura spa¬ 
dne. Čelik za brzo bušenje označio je u mehaničkoj industriji novu 
epohu. 

1895. godine našao je Guillaume, da se čelik, koji sadržava oko 
30% niklja, vrlo malo rasteže sa porastom temperature. Kad je do¬ 
dao 1% kroma takvom čeliku dobio je Guillaume legure, koje 
se pri ugrijavanju čak stežu, a tim je bilo omogućeno praviti me¬ 
talne žice i vrpce, kojih se dužina sa promjenom temperature ne 
mijenja; od njih se prave geodetske sprave za mjerenje dužine, nji¬ 
hala na urama njihalicama, balansi na hronometrima i t. d. 

Znatne količine kroma troše se za pokromljivanje predmeta 
načinjenih iz željeza, mesinga i ostalih metala; Tu krom stalno i 
u sve većoj mjeri istiskuje nikalj. Pokromljivanje se vrši galvan¬ 
skim putem. 

iSpoj kalija, kroma i kisika, koji zovemo kalijski bikrornat 
(K 2 Cr 2 0 7 ), primjenjuje se zajedno sa sumpornom kiselinom u indu¬ 
striji galvanskih članaka, gdje služi kao dobar depolarizator. 

Spojevi kro m n i alaun [KCr(S0 4 ) 2 .12H 2 0] i kalijski bikromat 
troše se u velikim količinama u kožarskoj industriji pri činjenju 
koža. 

U industriji, koja se bavi bojadisanjem vunene, svilene i pa¬ 
mučne robe umjetnim organskim bojama (katranskim bojama), 
upotrebljavaju se velike količine različnih kromnih spojeva za mo¬ 
čenje te robe. Močenje vune, svile i pamuka ima tu svrhu, da ih 
učini sposobnima, da se obojadišu izvjesnim bojama. Bez toga mo¬ 
čenja svilena, pamučna i vunena vlakanca ne će da se bojadišu. 

U ogromnoj količini upotrebljavaju se nadalje kr ornat i za oksi¬ 
daciju antracena u antrakinon: jedan proces, koji je od neobične 
važnosti za industriju organskih boja. 

Upoznavši tako primjenu kroma i njegovih spojeva nastaje 
pitanje: odakle nam materijal, koji sadržava krom, i kakav je to 
materijal*? Odakle nam suro vine, koje su ishodište za svu mnogo¬ 
struku primjenu kroma u tehnici*? 

Krom je jedan od kemijskih elemenata, koji ne sudjeluju u 
znatnoj mjeri u izgradnji Zemljine kore. Prema istraživanjima uče¬ 
njaka njegov udio u Zemljinoj kori iznosi jednu stotinku do jednu 
desetinku postotka, a to je u poredbi sa drugim elementima malo: 
silicija (u obliku različnih njegovih spojeva) na pr. ima u Zemlji¬ 
noj kori 25,74%, aluminij sudjeluje u njezinoj građi sa 7,51%, a že¬ 
ljezo sa 5.01%. Pa i uz taj mali udio, koji ima krom u izgradnji 
Zemljine kore, ipak je njegova ukupna količina (radi ogromne veli¬ 
čine Zemlje) vrlo velika: ona iznosi u kori Zemljinoj tisuću do de¬ 
set tisuća bilijuna (1.000,000.000i,000.000 do 10.000,000.000^000.000) 


tona.. Od te količine kroma 99,9%^ javlja se u obliku kromnoga mi¬ 
nerala kromita (Fe0.Cr 2 O 3 ), a 0,1% kroma otpada na sve ostale 
kronine minerale, koji međutim nijesu baš mnogobrojni. 

Ishodni materijal za tehniku je kromit, Nalazišta kromita ve¬ 
zana su u prirodi gotovo isključivo na one vrste kamenja, koje 
učenjaci ubrajaju u grupu peridotitnog i piroksenitnog kamenja. 
To je kamenje tamno zelene do crne boje. U Jugoslaviji je ono 
veoma prošireno. Javlja se u istočnom dijelu Zagrebačke Gore, za¬ 
tim na Kalniku, a u nešto većoj količini u Fruškoj Gori. Javlja se 
nadalje u Banovini, odakle se nastavlja u Bosnu, kroz koju se pro¬ 
stire sa većim ili manjim prekidima do Višegrada i Zvornika, gdje 
prelazi u Srbiju, odakle se dalje nastavlja u Grčkoj i Maloj Aziji. 
Na toni velikom prostoru, što ga to kamenje u Jugoslaviji zaprema, 
razvio se kromit na mnogo mjesta. Izbrojati sva njegova nalazišta 
zauzelo bi previše prostora. Ja ću navesti samo^ ona, gdje se kro¬ 
mit razvio u tolikim količinama, da se kao rudača vadi. 

Jedno je takvo nalazište okolina Duboštice sjeverno od Vareša 
u Bosni. Čini se, da je to nalazište pri kraju sa svojim zalihama. 
Kud i kamo znatnija su nalazišta kromita u južnom dijelu države. 
Tu se kromit javlja u velikim količinama u Skopskoj Crnoj Gori 
(sjeverozapadno od Kumanova), zatim u sjevernom dijelu Šar-pla- 
nine, gdje su znatna nalazišta oko Rađuše (Orašje, Gorance), na¬ 
dalje rudnici sjeverno od Šar-planine preko Lepenca pod vrhom 
Ostrovica (2019 m) kod mjesta Štrpce. Glavno nalazište istočno .od 
kote 2019 zove se Jezerina. Ovi se rudnici nalaze u velikoj visini 
od 900 m nad morem, rudnik Jezerina u visini 1700—1800 m, dok 
visina rudnika pod samim vrhom Ostrovicom iznosi 1800—1900 m. 
To i velika udaljenost od željezničke pruge (oko 60 km) uzrokuje 
zasad dosta velike teškoće pri eksploataciji tih bogatih kromitnih 
rudnika. Do pred balkanski rat vadio se kromit i u rudnicima kod 
Roždena i Alšara. 

Po svom kemijskom sastavu kromit je spoj željeza, kroma i ki¬ 
sika: formula mu je Fe0.Cr 2 0 3 . po toj bi formuli u 100 uteznih 
dijelova kromita bilo 32,09 uteznih dijelova FeO i 67,91 uteznih 
dijelova Cr 2 0 3 . Kromit takva sastava jedva je naći u prirodi. 
Obično je jedan dio željeza zamijenjen magnezijem (Mg) tako, da 
imamo sve prelaze prema spoju Mg0.Cr 2 0 3 , koji se kao mineral 
zove pikotit. Svi naši kromiti predstavljaju zapravo prelaze u pi- 
kotit. Što više, ima nekih, koji u svom sastavu sadržavaju više 
MgO nego FeO. Krom je u kromitu obično jednim dijelom zami¬ 
jenjen aluminijem. To je razlog, da ćemo jedva naći kromit sa 
67,91% Cr 2 0 3 , kako bi odgovaralo njegovoj formuli, nego će sadržaj 
1 Cr 2 0 3 biti manji. U tehnici smatraju izvrsnom rudaču, koja ima 

preko 50% Cr 2 0 3 . 

Sadržava li kromit u sebi mnogo kamena, tad mu sadržaj Cr 2 0 3 
opada, a prema tome i vrijednost. Kod prevažan ja takve ruđače 
trebalo bi plaćati prevoz i za kamen, koji je u njoj, a koji nema 
za tehniku nikakve vrijednosti. Da se izbjegnu te neprijatnosti, 

podvrgne se takva rudača procesu, kojim se iz nje izdvoji karnen. 
Taj proces sastoji u ovom: rudača se smrvi u velikim mlinovima; 
tako smrvljeni materijal pušta se u lakoj struji vode preko slabo 
nagnute limene ploče, koja ima na sebi u određenim razmacima izbo- 
čine. Cijela se ta naprava posebnim mehanizmom jednomjerno 
trese. Budući da je kromit znatno teži od kamena, to će struja vode 
prije odnijeti kamen nego kromit, koji poradi svoje težine zaostaje 
za izbooinama. Na taj se način može gotovo potpuno odijeliti ka¬ 
men od kromita. Tako očišćeni smrvljeni kromit zovu u rudarstvu 
»koncentrat«. Naprave za takvo čišćenje kromita nalaze se u 

Raduši. _ .... : ! * 

Kako je rasla primjena kroma u tehnici, najbolje ce se raza¬ 
brati iz statističkih podataka, koji pokazuju, kako je brzo rasla 
produkcija kromita na svijetu. 


Na cijelom svijetu bilo je 

proizvedeno 


godine 1895 

. 40.000 tona rudače 

„ 1905 . . 

. 108.600 

99 99 

„ 1913 . . 

. 150.000 

» *? 

„ 1926 . . 

. 358.200 

99 99 

„ 1929 . . 

. 580.000 

99 99 

„ 1930 . . 

. 500.000 

99 99 


U proizvodnji rudače zaprema vidljivo mjesto Jugoslavija, 
kako se to razabira iz podataka, koje navodim. Navedeni su podaci 
za rudarsko satništvo u Beogradu, na području kojega se nalaze 
svi rudnici kromita, izuzevši rudni revir kod Duboštice, koji se na- 


laži na području rudarskog satništva u 

Sarajevu. 

Podaci 

su izra- 

ženi u tonama. 






1928 

1931 

1932 

1933 

Beograd 





Ruda 

16.562 

52.288 

39.257 

23.896 

Koncentrat 


13.283 

9.221 


Sarajevo 

116 

96 

53 

41 

Ukupno 

16.678 

65.667 

48.531 

23.937 


Za 1934. godinu imam podatke samo za prva tri mjeseca: isko¬ 
pano je ukupno 6.816 tona. . 

Vidimo, da je produkcija brzo rasla do 1931. godine. Otada zbog 
svjetske krize opada. Na žalost nemam podataka za svjetsku pro- 
đukciju u 1931. godini, ali je vjerojatno, da je tada Jugoslavija 
zauzela drugo mjesto u proizvodnji kromita sa više nego desetinom 
cjelokupne svjetske produkcije, odmah iza Južne Rodezije u Africi, 
koja sama daje oko polovicu svjetske proizvodnje. 

Prije svjetske krize 1928. godine cijena za tonu dobre kromove 
rudače bila je oko 1000—1500 dinara. Kasnije je cijena opadala tako, 
da sad iznosi poprečno 500—700 dinara po toni. 

S obzirom na to možda je bolje, da je produkcija pala; šteta 
bi bila, da se ovaj dragocjeni rudarski materijal prodaje u bes¬ 
cjenje. 


PROBLEM ZAŠTITE PADOBRANOM 

Milan Kovačevi ć, Zagreb 

Iz fizike poznata nam je činjenica, da u zrakopraznom prostoru 
padaju sva tjelesa jednakom brzinom. Različne brzine, koje opa¬ 
žamo kod padanja različno teških tijela kroz neko sredstvo (na pr. 
zrak, vodu itd.) zavisne su s jedne strane o gustoći sredstva t. j.' 
o otporu, što ga stavlja tijelu sredstvo, u kojem pada. Veličina 
ovoga otpora bit će zavisna još i o prorezu putanje, što je sebi krči 
tijelo padajući kroz sredstvo. Rijetko sredstvo i mali prorez pu¬ 
tanje uvećavat će brzinu padanja, gusto sredstvo i velik prorez 
u manji vat će je. 

Poznato nam je, da tijela padajući u prostom padu preva¬ 
ljuju velike puteve već u kratkom vremenu. To vrijedi općenito 
i za teška tijela, koja padaju kroz rijetka sredstva. Baš zbog te 
velike brzine padanja bilo je njegovo ispitivanje skopčano sa pote¬ 
škoćama. Ako tijelo pada kroz neko sredstvo, to će sa porastom 
brzine padanja rasti i otpor sredstva, pa moramo zaključiti, da će 
uz stanovite uvjete otpor sredstva u nekoj dubljini pada (duljini 
puta) morati dostići veličinu brzine tijela. Otpor će od toga časa 
držati ravnotežu težini tijela i tijelo će dalje padati jednolično. 

Ispitivanje ovoga problema padanja tijela u našoj atmosferi 
na Zemlji našlo je osobitog odjeka i primjenu kod konstrukcije i 
upotrebe modernih padobrana. Problem padobrana sigurno je vrlo 
star, no ipak se može reći, da su tek zadnji deceniji usporedo sa 
znatnim razvojem i usavršavanjem avijacije i povećanjem zrač¬ 
noga prometa donijeli u tom pogledu znatnijeg napretka. 

Sve do u novije doba pa još i poslije velikoga rata bili su pado¬ 
brani konstruirani na taj način, da su se aktivirali »automatski« 
t. j. padobran, koji je bio vezan kablom za aeroplan, otvarao se kod 
pada pomoću kabla. Američanin ing. Leslie Irvin, koji je već 
1911. godine konstruirao padobran za upotrebu aeroplana, poste¬ 
peno ga je usavršavao, tako da je 1919. godine uspio da nadmaši 
sve ostale tipove padobrana, pa je njegov tip usvojen od 
strane vojnoga zrakoplovstva Sjedinjenih Američkih Država kao 
standard-oprema za spašavanje. Irvinov padobran već od svoga 
početka bio je konstruiran za »povoljno« aktiviranje rukom samoga 
letača, a polazilo se sa stanovišta, da se od padobrana ima da traži 
više nego automatsko otvaranje odmah poslije napuštanja zrako¬ 
plova. Uzelo se za princip, da avijatičar, koji napušta onespo¬ 
sobljeni aeroplan, treba da postane čim brže i sigurnije nezavi¬ 
san o aeroplanu, služeći se padobranom i da se što više udalji od 
njega prije otvaranja padobrana, jer. mu onesposobljeni aeroplan 
postaje opasan. Do ovakva principa konstrukcije dovela su loša i 
sudbonosna iskustva, stečena sa automatskim padobranima. Irvi- 
novim padobranom (ili ma kojim drugim solidne izrade), ako je 
udešen za slobodno aktiviranje, mogu se otkloniti teške nezgode 

baš na taj način, sto se padobran ne aktivira odmab, nego 
tek poslije nekoga vremena s 1 ob o d n o g padanja bez otvaranja. 

Kod padobrana, koji se otvarao automatski odmah poslije na¬ 
puštanja zrakoplova, gdje dakle nije bilo slobodnoga »nezaštićenog« 
lijeta letača u padu, nije se ni sam problem brzine pada priči¬ 
njao važnim. Tražila su se od padobrana a priori svojstva: da se 
padobran sigurno otvori i da mu nosivost bude dovoljno velika. 
Kasnije kad su se ukazale poteškoće i opasnost automatskog otva¬ 
ranja, počela se tražiti druga mogućnost i nastojalo se riješiti pi¬ 
tanje aktivnog otvaranja padobrana po samom letaču za vrijeme 
pada. Tu su naime ostvareni uspjesi avijatičara kod visokih uspona 
zbog jakih horizontalnih struja u atmosferi pa prisilna spuštanja 
padobranom nad nezgodnim terenima iz velikih visina, tražila 
imperativno, da se omogući sigurno i brzo spuštanje na unapred 
odabranoj i relativno maloj plohi terena. Vidjelo se, da bi se ovaj 
cilj mogao postignuti opet samo na taj način, kad bi se omogućilo 
letaču da samovoljno prema potrebi skrati vrijeme padanja, /t. j. 
da aktivira padobran za polaganiji lijet istom u zadnjem dijelu 
pada ili prema ukazanoj potrebi. 

Time, što je uspjelo konstruirati padobran za slobodno aktivi¬ 
ranje, postao je aktuelnim problem »nezaštićenog« pada avijati¬ 
čara. Trebalo je utvrditi i praktičnim pokusima više važnih okol¬ 
nosti, a u prvom redu ustanoviti, kolika će biti, uzevši u obzir 
otpor zraka, najveća prosječna brzina slobodnog pada jednoga 
tijela sa oblikom i težinom jednoga čovjeka. Prema najnovijim 
(francuskim) pokusima sa lutkama težine i oblika čovjeka utvr¬ 
đeno je, da one pri slobodnom padu kroz atmosferu postignu naj¬ 
veću prosječnu brzinu po prilici oko 53 metra u sekundi t. j. oko 
191 km na sat. Ova se brzina postigne, kako kažu, već poslije 320 
do 340 m slobodnog padanja. Naravno je, da će brzina slobodnog 
padanja u višoj i rjeđoj atmosferi biti nešto veća, nego u nižim 
gušćim slojevima. Vrlo zanimljiv pokušaj u tom pogledu pred¬ 
stavlja nam skok ruskog avijatičara Ev do kimova, za kojega 
je štampa nedavno objavila, da je učinjen sa visine od 8100 m. Avi¬ 
jatičar je otvorio (aktivirao) padobran tek 200 m nad zemljom, a 
padao je slobodno kroz vrijeme od 2 minute i 22 sekunde, dakle 
sa prosječnom brzinom od 5524 mu sekundi. Baš ovih dana doni¬ 
jela je štampa nanovo vijest, da je ruski avijatičar Zabjelin 
iskočio iz avijona sa visine od 4500 m, a padao je nezaštićeno do 
visine od 800 m, kad je otvorio padobran. Slobodnom padu odredio 
je duljinu trajanja sam avijatičar pomoću ručnoga kronometra sa 
66,5 sekunda za duljinu puta od 3700 m. Prosječna brzina padanja 
kod nezaštićenoga pada i u ovom slučaju bila je 55^ metra u se¬ 
kundi. Preostatak puta od 800 m prevalio je letač uz pomoć pado¬ 
brana u vremenu od 2 minute 36 sekunda, padajući dakle sa brzi¬ 
nom od prilike 5 m u sekundi. 

Iz velike razlike brzine između slobodnog i zaštićenog lijeta 
izlazi, da će se u momentu aktiviranja padobrana naglo umanji¬ 

vanje brzine očitovati kao Vrlo jak trzaj, koji će osjetiti avija¬ 
tičar, a djelovat će on i na padobran. Kapetan avijatike Drag. J. 
Đ danski, čijim podacima smo se dijelom služili u ovom sastavku 
(vidi: Vazduhoplovni Glasnik, 1934 br. 8. str. 156), navodi, da pado¬ 
bran sa površinom od 47 m 2 izdrži trzaj po prilici od 4240 kg, ako 
je avijatičar sa spremom težak 80 kg. Da padobran uzmogne izdr¬ 
žati ovaj trzaj, potrebno je, da se drži u dobrom redu, da se re¬ 
dovno prepakiva i provjetrava, a za dobru funkciju treba da se 
prije upotrebe pravilno pakuje. Svileno tkivo, od kojega je pado¬ 
bran izrađen, ne trpi vlagu i nečistoću, jer one uzrokuju raspa¬ 
danje tkiva i slabe otpornost padobrana. Mnogobrojni pokušaji po¬ 
kazali su, da zdrav čovječji organizam dobro izdrži trzaj pri otva¬ 
ranju padobrana. Zbog mnogih prednosti novoga padobrana na¬ 
pušta se stariji tip, jer se svaki padobran novoga tipa, koji se na 
vrijeme aktivira, otvara. 

Danas se Irvinov padobran izrađuje u sedam inozemnih tvor¬ 
nica, od kojih se nalaze dvije u U. S. A., a po jedna u Kanadi, En¬ 
gleskoj, Rusiji, Poljskoj i Njemačkoj. Inicijativom »Komande 
vazduhoplovstva vojske«, a sarađnjom našega industrijalca g. Mi¬ 
roslava Ditricha, bila je osnovana i u našoj državi domaća 
tvornica padobrana, koja je od 1928. godine počevši, i to po naro¬ 
čitom zahtjevu spomenute komande pristupila izradi padobrana 
»Irvin«. Sam g. Irvin sarađujući u tvornici dao je sve potrebne 
upute za instalaciju strojeva i pouku radništva u pravilnoj i sa¬ 
vjesnoj izradi, kakva se traži kod fabrikacije padobrana. 


P A B I R C I 


Interesantne pojave nakon ujeda 
zmije otrovnice. B o b a n Ivan, 43 
godine star, rodom iz Batina (općina 
Posušje, Hercegovina) oženjen. Lično 
mi je poznat kao zdrav i jak čovjek 
i vrlo spretan hvatač živih zmija 
otrovnica, koje šaljem Školi narod¬ 
nog zdravija u Zagrebu i firmi »Ju- 
gefi« za spremanje seruma protiv 
ujeda tih istih zmija, koje on hvata. 
Dosada je on uhvatio sam nekoliko 
stotina komada. 

Dne 8. IV. ove godine u lovu na 
zmije ujeo ga poskok (»ernostrik«) 
(Vipera ammodytes). Zmija ga preT 
varila. Ugledao je, kako mirno leži 
savijena pod jednim suhozidom. 
Upravo kad je htio da je zakvači 
rascijepom, poskok se trgne i hitro 


zagmili u otvor na zidu pa Izbije 
iz rupe malo poviše i ujede ga u 
lijevu ruku između palca i kaži¬ 
prsta. Na mjestu ujeda je, veli, osje¬ 
tio jaku, ali kratkotrajnu bol, onda 
mu je ruka kao utrnula, uhvatila ga 
nesvijest te oblio hladni znoj po 
čelu. Nakon sata i pol teškoga hoda 
došao je u zdravstvenu stanicu u 
Posušje, gdje mu je sestra pomoćni 
ca, dobro upućena u prvu pomoć, 
dala odmah u bedro injekciju od 10 
ccm seruma protiv ujeda zmija Škole 
narodnog zdravija u Zagretiu. 

Doskora je ruka stala da otiče i 
to od mjesta ujeda prema pazuhu. 

Dne 9. IV. prilikom ambulantnog 
rada u Zdravstvenoj stanici u Po- 

sušju došao je ujedeni k meni na 
pregled. Našao sam ovo stanje: 

Ujedeni hoda prilično teško, kao 
da je pijan. Izgled somnolentan (po¬ 
span). Na prvi pogled, razabira se, 
da su gornje vjeđe desnog i lijevog 
oka spuštene, tako da se očna jaha¬ 
čica skoro i ne vidi (ptosis). Vje- 
đama ne može da miče. 

(Bolesnik se teškom mukom uspinje 
na stol za pregled.) 

Zjenice nisu proširene, reagiraju, 
ali nešto slabije od normale na 
svjetlost i akomodaciju. Pokus vida: 
na 2 metra daljine ne raspoznaje 
prste na rukama. 

Patelarni refleksi (refleksi koljeu- 
skoga ivera) su jako pojačani. Der- 
mografizam (reagiranje kože na me¬ 
haničke podražaje) jako pozitivan. 
Osjet dodira tupom stranom igle po 
prsima, rukama i bedrima ne osjeća; 
oštri ubod iglom ne boli; osjeća sa¬ 
mo pri tom dodir. Osjet topline i 
studeni normalan. Sluh’ je oslabljen, 
istom na metar daljine čuje šapat. 
Na plućima ništa osobita. Srčani 
udar veoma snažan. Puls dobro pu¬ 
njen, izrazito aritmičan; od 70—75 
udaraca u minuti. Temperatura 37°C. 

Subjektivno se osjeća dobro, nema 
nikakvih boli; potpuno je pri svi¬ 
jesti, samo, veli, strahovito mu se 
spava; drijemao bi po vas dan. Pre¬ 
strašeni ukućani ga svaki čas zali¬ 
jevaju vodom, kako ne bi zaspao. 
Boje se njegove pospanostl. 

Dne 10. IV. oteklina se proširila 
i na lijevu stranu prsnoga koša, 
inače stanje nepromijenjeno. Sutra¬ 
dan je oteklina stala pomalo da 
opada i stanje krenulo je na bolje. 

Nakon 8 dana, prilikom mog po¬ 
novnog dolaska u zdravstvenu sta¬ 
nicu u Posušje nestalo je već svih 
pojava. Čovjek so dao nanovo na 
hvatanje zmija ... 


Poznata je stvar, da su razni ži¬ 
votinjski otrovi na pr. od pčele, pa¬ 
uka i t. d. krvni otrovi, koji u čo¬ 
vječjem organizmu izazivaju hemo- 
lizu (rastvaranje crvenih krvnih zr¬ 
naca), tako isto i zmijski otrov iza¬ 
ziva hemolizu i zgrušavanje krvi, ali 
nam ovaj ukratko opisani slučaj tro¬ 
vanja pokazuje izrazito djelovanje 
otrova našega poskoka na nervni 
(živčani) sistem. Dakle tu se radi o 
jednom neurotoksinu kao kod kobre 
ili naočarke (Naja tripudians). Neke 
od opisanih pojava na nervnom si¬ 
stemu je teško protumačiti; ima po¬ 
java, koje izgledaju pomalo kontra¬ 
diktorne (na pr. pareza (ili djelo¬ 
mična kljenut) prve grane živca oč¬ 
nih mišića (nervus oculomotorius), 
koja se očituje nepomičnošću gornjih 
vjeđa, bez pareze mišića, koji steže 
zjenicu (musculus sphincter pupillae) 
i vanjskih mišića očne jabučice. Baš 
te pomalo kontradiktorne pojave 
mogle bi čovjeka navesti na pomi¬ 
sao, da se radi i o jednoj histeriji, 
da mi nije slučajno čovjek od prije 
dobro poznat i da nisam vidio ote- 
klinu i mjesto ujeda zmije. 

Osobito je zanimljiva pojava ane¬ 
stezije (bešćutnosti) kože na bol i do¬ 
dir i u tome bismo mogli naći neku 
sličnost sa djelovanjem otrova »ko- 
lubrida«, čiji se otrov, kako je po¬ 
znato, s uspjehom upotrebljava za 
smanjenje često upravo strašnih boli 
kod raka. (Isp. Dr. Juraj Korbler, 
Liječenje raka zmijskim otrovima« 
Priroda, XXIII (1933) str. 301). 

Na koncu nam se još nameće pi¬ 
tanje: da nije možda navedenoga 
ujela zmija lažna aspida (Mč- 
socoroniš coronis), koja ima izrazito 
neurotoksičnu komponentu u otrovu. 
Pošto je zmija pobjegla, ne mogu sa 
sigurnošću ništa da ustvrdim, ali 
moram naglasiti, da među ogromnim 
brojem živih zmija, koje sam dosada 









na razne strane slao, nisam pronašao 
ni jedan primjerak te zmije, pa 
stoga otpada ta mogućnost. 

Mostar 25. IV. 1935. 

Dr. Dojmi Lovro 

Nevrijeme od 29. III. 1935. Jaki 
vjetrovi uzrokovani vremenskim ne¬ 
pogodama ni jesu u našim krajevima 
rijetko pojave. Pa ipak rjeđi su slu¬ 
čajevi, da ti vjetrovi dosegnu takvu 
jakost, da uzrokuju elementarne 
štete u većem opsegu. Prema opa¬ 


žanjima kod nas, vidi se, da se u 
našim krajevima ova vrsta pojava 
vrlo jakoga vjetra ograničuje po 
svom djelovanju obično na vrlo mali 
dio terena. To se dade zaključiti po 
tome, što ‘SU počinjene štete na 
objektima većinom relativno male. 
Višeputa prođe i duže vremena (i 
po koja godina), da se na stanovi¬ 
tom mjestu ne dogodi pojava vrlo 
jakog olujnog vjetra, ali se može 
reći i to, da skoro svake godine dođe 
u razliČnim predjelima naše zemlje 
do razvitka pojave olujnoga vjetra. 


Ovakva jedna pojava, koja je, 
čini se, zahvatila nešto malo veći 
dio teritorija u našoj zemlji, dogo¬ 
dila se dne 29. ožujka ove godine i 
to na večer toga dana po prilici od 
19 sati dalje u noć. Vrlo jak sjevero¬ 
zapadni vjetar prešao je preko sje¬ 
vernog dijela naše zemlje, a pošto 
je on zapažen i u nekim sjevernim 
pograničnim mjestima, zahvatio je 
on sigurno i susjedne nam inozemske 
teritorije. Ovo se dade zaključiti i 


po karakteru vremenske situacije, 
koja se na sinoptičkoj meteorološkoj 
karti očitovala kao izrazita t. zv. V- 
đepresija. Ova izobarička tvorevina 
prešla je preko naših krajeva u 
označeno vrijeme i uzrokovala je 
naglo pogoršanje vremena sa naglim 
porastom jakosti vjetra, sa pojavom 
kiše i krupno-pahuljastog snijega, a 
lokalno (u sjevernim dijelovima ze¬ 
mlje) zapažene su grmljavine. Vrlo 
nagli pad temperature (u Zagrebu 
po prilici za 7° C u vremenu od je¬ 
dnoga sata), koja se i dalje zadržala 



Olujom oboreno smrekovo stablo. Foto: Vladimir Horvat. 

niska, a i nagle oborine uz grmlja¬ 
vinu kažn nam, da je jedna masa 
mnogo hladnijega zraka prodrla vrlo 
naglo u pravcu prema istoku (ili 
jugoistoku) i uzrokovala naglo điza- 


žene slike, koje nam je ustupio g. 
Vladimir Horvat, prikazuju nam 
učinke vjetra na sjevernoj strani 
Medvednice (Zagrebačke Gore). One 
svjedoče o tom, da je snaga vjetra 



Učinci oluje na sjevernoj strani Medvednice (Zagrebačke Gore) 

Foto: Vladimir Horvat 


nje toplijega zraka, koji je do časa 
početka nevremena prekrivao naše 
krajeve. 

Obzirom na vanjski učinak, koji 
je proizvela ova pojava, treba ista¬ 
knuti, da je jakost vjetra primila 
ovdje ondje olujni karakter. Prilo¬ 


bila na tom mjestu već neobična. Si¬ 
gurnije dade se to vidjeti iz bilježa¬ 
ka instrumenata na meteorološkom 
opservatoriju na Griču i iz aproksi¬ 
mativnog računa o brzini napredova¬ 
nja prvog jakog udarca vjetra. Tako 
se dobiva, da je brzina vjetra mo- 

rala biti općenito veća od 20 m u 
sekundi, a dosizala je 25, a gdjegdje 
možda pod utjecajem lokalno po¬ 
voljnih. terenskilr prilika i do 30 m 
u sekundi, to znači 70—110 km po 
satu. Prema podacima g. Horvat a 
bila je šumska šteta na sjevernoj 
strani Medvednice vrlo velika. Vje¬ 
tar je oborio i polomio veliku mno¬ 
žinu većim dijelom crnogoričnih sta¬ 
bala. Od povaljenih stabala moglo 
bi se dobiti oko 500 hvati gorivog 
^ rva# I u gradu Zagrebu uzroko¬ 
vao je taj vjetar na mjestima manje 
štete, a vijesti iz pokrajine javile su 
isto tako lokalne štete. M. K. 

U Crikvenici razaraju lastavičja 
gnijezda. Ovaj primjer vandalizma 
dogodio se prije kratkoga vrenaena 
u Crikvenici. Jedna . gospođa, čije 
ime ne ćemo da spomenemo, raz^i* 
la je na svojoj kući sva lastavičja 
gnijezda sa motivacijom, da su la¬ 
stavice raznosači stjenica. 

Nije prvi puta, što se to dešava 
u Crikvenici, tom našem poznatom 
kupalištu i ljetovalištu. Prije neko¬ 
liko godina bili smo sami očevici 
istoga vandalizma. Na tamošnjem 
hotelu »Miramare« gnijezđila je ve¬ 
lika kolonija lastavica bjeli¬ 
ca (Hirundo urbica) u trideset gni¬ 
jezda. Uprava hotela dala je razo¬ 
riti sva gnijezda. Kad smo se pro¬ 
pitali, • zašto je to učinjeno, rekoše 
nam, da ekskrementi (lastavičja ne¬ 
čist) padaju na goste, koji planđuju, 
sjedeći pred hotelom, a povrh toga, 
da 'su lastavičja gnijezda ujedno gni¬ 
jezda stjenica^ koje še plazeći zido¬ 
vima zavlače u hotelske prostorije. - 
Svakome prijatelju zaštite priro¬ 
de, u ovom slučaju prijatelju ptica 
pjevica, nameće se pitanje: jesu >i 
lastavice u istinu raznosači kućnih 
st jenica (Cirncx lectularius) ? 

" Prema današnjem stanju poznava¬ 
nja biologije stjenica možemo na -ovo 
pitanje sigurno odgovoriti. Koliko 

dosad znamo, stjenice (ovdje misli¬ 
mo vrste roda Cimex) pretežno su 
monofage, to jest vezane u sisanju 
krvi na stanovite domadare, tako 
kućna stjenica na čovjeka, ljiljkova 
stjenica (Cimex pipistrelli) na šiš¬ 
miše (ljiljke)), golubija stjenica (Ci- 
mex columbarius) na domaće golu¬ 
bove i t. d. I lastavice imaju svoju 
zasebnu vrstu stjenice tako zva¬ 
nu lastavičju stjenicu (Cimex hiruti - 
dinis). Sve ove vrste stjenica, koje 
su vrlo slične kućnoj stjenici, opa¬ 
žane su izuzetno i u ljudskim sta¬ 
novima ili bar u njihovoj blizini. U 
literaturi ne nalazimo autentičnih 
tvrdnja, da bi one napadale i na čo¬ 
vjeka, ali nalazimo izraženih slutnja 
da se to možda ipak dešava. Pita¬ 
nje je dakle još uvijek otvoreno. 

Što se napose tiče lastavičje stje¬ 
nice (Cimex hirundinis), ona je naj¬ 
prije bila opažena u Engleskoj, a 
poslije je nađena u raznim krajevi¬ 
ma Evrope. Lastavičja stjenica ne 
dolazi samo kod lastavice bjelke {Hi¬ 
rundo urbica) i rusogrle lastavice 
(Chelidon rustica), nego i kod laste 
bregunice (Riparia riparia), po svbj 
prilici i kod pištare ili čiope ( Cypse- 
lus apus), a po H o r v a t h -u može 
se 1 naći kadšto dapače i u gnijezdi¬ 
ma vrapca pokućara (Passer dotne- 
Sticiiš ), za kojega je u ostalom po¬ 
znato, da se rado leže u lastavičjim 
gnijezdima. 

često u lastavičjim gnijezdima 
upravo vrvi od goleme množine nji¬ 
hovih stjenica. Tako je opažao Rei- 
•b'e r u ' Štrassburgu, da su gnijezda 
rusogrle lastavice na tamošnjoj stol¬ 
noj crkvi bila formalno obložena la- 
štavičjim stjenicama i da su mnoge 
od mlađih lastavica morale poginuti 
iziiemogle od uboda nametnika. 

U Bre h m -u se čita, da »lasta¬ 
vičja stjenica vjerojatno ne šte- 
4 di uvijek čovjeka, ali da samo izu¬ 
zet n o prodire u kuće«. 

Po Reuter-u su lastavičje stje- 
nice vanredno otporne. Kad se nji¬ 
hovi domadari (lastavice) odsele iz 
naših krajeva, stjenice redovno osta¬ 
nu u napuštenim gnijezdima, gdje 
moraju pretrajati zimu i najveću 
studen i izdržati nekoliko mjeseci 
bez svake hrane. 

Iz svega dakle izlazi, da lastavice 
imaju svoju zasebnu vrstu stjenice, 
koja je vrlo slična kućnoj stjenici, 
pa se s njom lako zamijeni. Ova či¬ 
njenica dovela je očito neobaviješte- 
ne do goleme zablude, da lastavice 
raznose kućne stjenice i da su nji¬ 
hova gnijezda legla i rasadišta kuć¬ 
nih stjenica, pa da valja stoga raza¬ 
rati lastavičja gnijezda. Svaljivati 
krivnju na nevine ptice zbog stje- 
ničje zaraze nije nikako na mjestu, 
a razarati njihova gnijezda djelo je 
brutalno i nedostojno kulturnog čo¬ 
vjeka, koje treba ne samo da se 
javno žigoše, nego i strogo kazni. 
Čemu nam onda ustanova zakona o 
zaštiti korisnih ptica, čemu svi in¬ 
ternacionalni ornitološki kongresi, 
koji su ovo pitanje suglasno riješili? 
Ili zar ćemo u tom pogledu slijediti 
barbarske narode, koji svake godine 
potamane u svojoj nezasitnosti ne¬ 
pregledna mnoštva ovih i drugih na¬ 
da sve korisnih ptica pjevica, po¬ 
gotovo za vrijeme seobe? Napokon 
ako u nečijoj kući ima čovječjih 
stjenica, koje su izraziti nametnici 
baš čovjeka, zašto činiti odgovornim 
mjesto sebe nedužne laste? 

Zna se, da laste u našim kraje¬ 
vima gnijezde gotovo isključivo na 
domovima, da su one ptice ljubimice 
našega naroda i da narod smatra 
onu kuću sretnom, na kojoj »vije 
gnijezdo ptica lastavica«. Nema toga 
seljaka, koji bi razorio njeno gni¬ 
jezdo ili raskućio njene ptiće... 

Prašina. Gotovo sav materijal, 
koji se prerađuje u obrtu i industriji 
daje otpatke, od kojih je veliki dio 


prašina. Za Njemačku su izračunali 
da drvare i pilane proizvode oko je¬ 
dan milijun metričkih centi pilotine, 
u tvornicama briketa otpada 5% na 
proizvodnju prašine, u tekstilnoj fa- 
brikaciji cijene proizvedenu prašinu 
na 3—5%, u duhanskoj industriji na 
2%, a u mjedenoj i bakrenoj indu¬ 
striji 1%. 

Ulična prašina nastaje od otpa¬ 
daka iz čovječjeg kućanstva, zbog 
trošenja cesta, puteva i vozila, zbog 
finih krutih čestica automobilskih 
plinova. Može se točno proračunati, 
za koliko se u jednoj godini u ne¬ 
kom gradu istroše sinje, pločnici, ce¬ 
ste i t. d. i kolika je količina pro¬ 
izvedene prašine. 

Evo nekoliko brojeva o golemoj 
množini slobodne prašine, koja lebdi 
nad velikim gradovima. Tako u en¬ 
gleskom gradu Liverpool-u iznosi go¬ 
dišnja oborina čvrstih sastojina uz- 
duha na 100 km 2 25.000 tona, u Lon¬ 
donu na 100 km 2 13.000 tona. 

Nad svakim velikim gradom i in¬ 
dustrijskim područjem leži poput 
zvona ovakav golemi Oblak prašine 
i pare i ne da dakako pravo Suncu 
da prodre do Zemlje. U središtu Ber¬ 
lina utvrdili su, da gubitak Sunčeva 
svjetla iznosi 25%, a u engleskom 
industrijskom gradu Leeds-u dapače 
60%. 

Čestice praha stvaraju u uzduhu 
jezgre kondenzacije za paru, koja u 
njem lebdi, pa su tako ujedno povo¬ 
dom za tvorbu čestih oblaka i ma¬ 
gla, koje su poznate kao na pr. lon¬ 
donska magla, koje se ljudi boje, jer 
silno smeta odvijanju prometa, zbog 
čega se događaju mnoge teške ne¬ 
sreće (sudari parobroda, željeznica i 
drugih vozila). Ovo stvaranje oblaka 
i magla umanjuje osim toga djelo¬ 
vanje Sunčeva svjetla na zarazne 
klice (uzročnike bolesti), a čestice 
prašine, što ih ljudi udisuju slabe 

plućno tkivo mehaničkim pođraži- 
vanjem i čine ga prihvatljivim za 
klice raznih bolesti. Poradi toga ne 
trebamo se čuditi, što u velikim 
prašnim gradovima vladaju, što više 
upravo haraju svakojake bolesti or¬ 
gana za disanje. 

Mnoge tako zvane staleške bole¬ 
sti nastaju upravo zbog'toga, što su 
ljudi zabavljeni radom na mjestima 
ili u prostorijama, u kojima se ra¬ 
zvija prašina. 


zamisliti, kolike ogromne množine 
najdragocjenijeg radnog materijala 
uništava na svijetu prašina. Suzbi¬ 
janje prašine je prema tomu bez¬ 
uvjetna potreba i sa gledišta opće 
higijene i sa gledišta narodne pri¬ 
vrede. 

Špiljska patka (Tadorna tadorna). 
Od gosp. Rikarda Osorna i-a iz 
Sente primili smo sliku patke, koju 
donosimo u ovom broju »Prirode«. 
Ovo je prvi primjerak špiljske pat- 



Špiljska patka (mužjak) ulovljena u 

Ali prašina ne uzrokuje samo bo¬ 
lesti time, što mehaničkim podraža¬ 
jima u plući pripravlja plodno ili 
zgodno tlo za razne bolesti, ona i 
direktno raznosi same uzročnike bo¬ 
lesti (patogene bakterije). Sa praši¬ 
nom napokon propadaju velike go¬ 
spodarske vrijednosti. Jer ako, kako 
je već napomenuto, iznose gubici 
materijala cjelokupne proizvodnje u 
različitim granama industrije 1 do 
6 postotaka, onda sebi lako možemo 


okolini Sente (Vojvodina) 28. I. 1935. 

Foto Jakšić (Senta) 

ke (Tadorna tadorna ), koji je dosad 
poznat iz Bačke (Vojvodine). Ptica 
je mužjak, a bila je zatečena u jatu 
od sedam komada u okolini Sente 
dne 21. siječnja o. g. 

Nedavno smo imali zgode vidjeti 
još jedan primjerak ove patke (ta¬ 
kođer mužjaka), kojega je ustrijelio 
Asim Fidahić u Bijelini dne 26. 
siječnja o. g. 

Još su nam poznati ovi primjerci 
ulovljeni u oblasti naše faune: 

Pabirci 


1) u zbirci zoološkog odjela Na¬ 
rodnoga muzeja u Zagrebu dva pri¬ 
mjerka, jedan iz Solina (16. V. 1897.). 
drugi iz Splita (zimi 1895). 

2) u zbirci Gradskoga muzeja ii 
Splitu dva primjerka (13. I. 1932. i 
20. XII. 1934). 

3) u zbirci muzeja vlastelinstva 
Jaska dva primjerka (15. XII. 1909. 
i 14. XII. 1909). 

4) u zbirci Ivana M a s t r o v i ć a 
u Ninu pet primjeraka (15. I. 1924., 
19. XII. 1927., 5. I. 1928., 13.1. 1932, 
i 20. XII. 1935.). 

O špiljskoj patki bilo je već go¬ 


vora u našem časopisu (isp. »Pri¬ 
roda« br. 2, 1935). 

Po svemu izgleda, da ova bore- 
alna (sjeverna) vrsta (domovina ja 
Sjeverna Evropa i Azija) nije tako 
rijetka pojava u oblasti naše faune, 
kako smo to prije držali, jer je eto 
broj primjeraka ulovljenih posljed¬ 
njih godina morao promijeniti naše 
mišljenje. Dosad je poznato ukupno 
13 primjeraka. Iz podataka se ra¬ 
zabira, da su gotovo sve ptice za¬ 
tečene u mjesecima prosincu i si¬ 
ječnju, što ujedno znači, da se špilj¬ 
ska patka zalijeće u naše krajeve na¬ 
ročito zimi za ljute studeni. 


VIJESTI 


Statut naučne nagrade Društva za 
borbu protiv raka u Zagrebu. Od 
ovoga društva primili smo ovaj sta¬ 
tut: 

1. Društvo za borbu protiv raka 
u Zagrebu osniva godišnju nagradu 
u, iznosu od dinara 1.000 za naučnu 
radnju o raku. 

2 Natjecati se može svaki dr¬ 
žavljanin Kraljevine Jugoslavije. 

I 3. Badnja mora da u naučnoj 
formi obrađuje bilo koji problem 
nauke o raku. Može da bude pisana 
bilo kojim svjetskim jezikom ili ju- - 
goslavenskim. Ne smije da je bila 
negdje već štampana. 

4. Nagrađeni ima dužnost da kod 
publikacije nagrađene radnje označi, 
da je nagrađena ođ Društva za bor¬ 
bu protiv raka u Zagrebu. 

5. Badnje, koje se natječu treba 
predati strojem pisane na jednoj 
stranici kao za štampu tajniku dru¬ 
štva do konca kalendarske godine. 
Na radnji treba označiti ime, zani¬ 
manje i adresu pisca. Nagrada će se 
dosuditi čim odbor ocijeni sve rad¬ 
nje, a najkasnije do 1. marta iduće 
godine. 


6. Badnje ocjenjuje posebni odbor, 
koji sastoji od predsjednika, tajnika 
i blagajnika društva, te ođ dva čla¬ 
na odbora, koje odbor između sebe 
bira. Osim toga društvo će zamoliti 
medicinski fakultet u Zagrebu, da u 
odbor delegira dva svoja člana, koji 
inače nisu članovi odbora društva. 

7. Odbor vrši ocjenu na taj na¬ 
čin, da svaki član odbora dobije na 
uvid sve prispjele radnje i da svoje 
pismeno mišljenje dostavi predsjed¬ 
niku. Kod toga se može posavjeto- 
vati ša kojom mu drago osobom 
svoga povjerenja. 

8. Nagrađena je ona radnja, koja 
dobiva relativnu većinu glasova. Na¬ 
građena može biti samo jedna p4 
predanih radnja. 

9. Članovi ocjenjivačkog odbora 
ne mogu sudjelovati u natječaju sa. 

.svojim radnjama. 

10. Ako nijedna radnja ne buđ9 
smatrana vrijednom nagrade, nagra¬ 
da se ne će podijeliti te godine. Ako 
se nagrada jedne godine ne bude di¬ 
jelila, time se ne će povećati nagra¬ 
da za iduću godinu. 




Vijesti 


Prstenovane ptice. Od ornitolo- 
gijske postaje »Lotos« iz B. Leipe 
OSB. primilo je uredništvo odgovor, 
da. , je galeb, koji se spominje u 3. 
broju »Prirode« od o. g. (str. 92) pri¬ 
padao vrsti. Larus ridibundus i da je 
prstenovan dne 15. lipnja 1934. godi¬ 
ne u Voitelsbrunn-u kod Breclava u 
Moravskoj od ing. Oskara Schrei- 
bera. 

Nadalje je uredništvo primilo 
dopis dra I. Valikangas-a, ku¬ 
stosa zoološkoga muzeja sveučilišta 
u Helsingforsu (Finska), da je galeb, 
koji je ulovljen 5. II. o. g. u blizini 
sela Privlaka, općine ninske, također 
pripadao vrsti Larus ridibundus . 
Prstenovan je u mjestu Vik kod 
Helsingforsa dne 4. VI. 1933. 

Kos sa prstenom na nozi. Kako 
naknadno doznajemo, ulovljen je pod 
ploču u Škripu na Braču u Dalma¬ 
ciji dne 9. ožujka jedan markirani 
kos, kojega je Lovačko bračko dru¬ 
štvo u Supetru predalo Upravi Grad¬ 
skog prirodoslovnog muzeja u Splitu. 
Na prstenu je bila oznaka: Feđercac- 
cia C. O. N. I. — Borna 7784. — Ovaj 
nalaz je važan, jer potvrđuje, da je 
kos u našim klimatima zimi ptica 
skitnica. 

Italija bez muha. Nedavno je na¬ 
šim novinama prolazila ova vijest: 

»U močvarnim krajevima Italije, 
koji su poznati zbog teške malarije, 
zapođjele su vlasti najžešću borbu 
protiv muha, koje šire malariju. 
Močvare se isušuju ili prelijevaju 
naslagom petroleja. Posebna vrst 
riba uzgaja se da uništi ličinke mu 
ha, a isto tako razne vrsti ptica, 
koje se hrane muhama. Talijani se 
nadaju da će doskora svoju zemlju 
potpuno očistiti od malarije.« 

Po svojoj stručnoj dužnosti is¬ 
pravljamo ovu vijest, da se u ovom 
slučaju ne radi o muhama nego o 
komarcima roda Anopheles , koji raz¬ 
nose uzročnike malarije. Anopheles - 
vrsta ima mnogo, ali u našim kli- 

matima je najopasniji A. maculi- 
pennis. Posebna vrsta riba, koja se u 
vijesti spominje, je Gumb us ia affiniš 
iz voda stajačica sjev. Amerike. Ona 
je poznata zbog zatiranja mlađah¬ 
nih stadija (larva) komaraca, koji 
prenose malariju i žutu groznicu. 
Zbog toga su je još prije desetak 
godina prenijeli u malarične kraje¬ 
ve Italije, a udomaćena je i kod nas 
u svrhe ti zv. biološkoga suzbijanja 
komaraca. 

Valja naime znati, da malarija n 
Italiji traži teške žrtve. Svake go¬ 
dine oboli od nje oko 2 milijuna lju¬ 
di, od kojih umre oko 15000. U osta¬ 
lom suzbijanje komaraca malariča- 
ra pomoću riba nije nova stvar. Na 
ostrvu Madagaskar gaje naveliko 
već odavno na rižinim poljima u 
istu svrhu šarane ili krapove. 

Dabar u Poljskoj. O rasprostran- 
stvu dabra u Poljskoj vadimo iz Vje¬ 
snika za zaštitu prirode (Nachrich- 
tenblatt fiir Naturschutz, Nr. 6, 1935) 
ove podatke: Odjel za prirodne bra- 
njevine kod uprave poljskih držav¬ 
nih šuma nastoji već nekoliko godina 
da utvrdi, gdje u Poljskoj dolaze 
dabri i kolik je njihov broj. Odjel 
nije još svršio svoj rad, ali je ipak 
mogao već dosad utvrditi glavna sta¬ 
ništa njihove postojbine. Dabri se 
nalaze na ovim mjestima: Oko 30 ko¬ 
mada živi uz rijeku Scaru i njezine 
pritoke te uz Oginski Kanal. Neko¬ 
liko životinja opaženo je pored Ze- 
gulanke kod Bereze Kartuske. Jedna 
dabarska koolnija, koja sastoji od 14 
komada, nalazi se u blizini Grođna 
kod sela Bibaki na Njemenu. U Na- 
libočkoj prašumi žive na Berezini 
također dabri, ali njihov broj nije 
još utvrđen. Na istoj rijeci leže u 
okrugu Dzisna četiri dabarske kolo¬ 
nije. Na rusko-poljskoj granici nala¬ 
zi se na obali Hornianke (zvane još 
Crnica) jedan dabarski stan. U ljetu 
1934. godine vidjeli su u tome kraju 
2 dabra. 

Vijesti 


Najviše dabrova živi uz Horin u 
privatnim šumama. Njihov broj iz¬ 
nosi oko 100. U Mostima na Njemenu 
osnovala je sad uprava državnih šu¬ 
ma prirodni rezervat za dabre, koji 
zaprema 400 hektara, a ograđen je 
bodljikavom žicom. 


Ispravak. U prošlom broju »Pri¬ 
rode« u 61. dra Trausmillera na str. 
107, 12 redak ozdo, stoji d’fierele, a 
trebalo bi d’Herelle, dalje u 61. dra 
Hirtza na str. 119, 15. redak ozdo, 
stoji stelaris mjesto stellaris. 


razgovori 


J. S. (Zagreb). Prema sadašnjem 
stanju toksikologije dolaze u Vašem 
pitanju u obzir dvije vrste roda 
Derris, i to D. elliptica i D. uligino - 
sa, U korijenu, koji je bogat mliječ¬ 
nim sokom, nađen je otrov d e r r i d 
(tubain), koji uzrokuje omaglicu, 
iznemoglost i komu. Derriđ je u pr¬ 
vom redu otrov srca. Urođenici na 
Novim Hebriđima napajaju strelice 
sokom od D. uliginosa. Suzbijanje 
štrkova u Engleskoj pomoću prepa¬ 
rata, koji se priređuje od smjese pul- 
veriziranoga korijena biljaka Derris 
i t. zv. masnoga sapuna nije origi¬ 
nalno englesko iznašašće. Lewin 
spominje u svojem velikom udžbeni¬ 
ku toksikologije (Gifte und Ver- 
giftungen, Berlin 1929, na str. 705), 
da se Kinezi služe korijenom od 
D, elliptica kao otrovom za suzbija¬ 
nje insekata. Po L e w i n u otrovna 
je također i kora vrsta roda Derris , 


U istočnoj Aziji i na Fidži Otocima 
truju korom od D. uliginosa ribe. Kad 
se uvaži da je sapunica sama za se¬ 
be ljut otrov za mnoge insekte i da 
u praksi njom suzbijamo razne vrlo 
štetne ušence, onda nas radikalno 
djelovanje novoga sredstva za suzbi¬ 
janje štrkova ni malo ne iznenađuje, 
jer je sredstvo kombinirano od ma¬ 
snoga sapuna i korijena jedne vrlo 
otrovne biljke. 

M. H. 

M. N. (Zagreb). Varate se. Uši ne 
žive kao nametnici samo na čovjeku 
nego i na majmunima, samo što su 
kod čovjeka češće vrste roda Pedi - 
culus a kod majmuna vrste roda 
Pedicinus, u kojih su pipci tročlani. 
Kod majmuna dolazi u obzir velik 
broj vrsta, koje napadaju poglavito 
zamorce (Cercopithecidae) i pavi¬ 
jane. 


»Priroda« izlazi svakoga mjeseca osim srpnja i kolovoza. — Pretplata iznosi 
60 D na godinu za tuzemstvo, & 30 D za inozemstvo. — Za djake iznosi pret¬ 
plata 40 D na godinu. — Pojedini broj »Prirode« stoji 6 D. — Članarina za 
Hrv. Prirodoslovno Društvo iznosi 80 D na godinu za tuzemstvo, a 100 D za 
inozemstvo. — Plativo i utuživo u Zagrebu. — Tko upravlja kakvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka A 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi 1 svi upiti stručne naravi šalju se na uredništvo, 
Zagreb, Buconjićeva ulica 27. — Novac, sve narudžbe i reklamacije šalju se 
na upravu: Zagreb, Mlinarska cesta 51. Broj čekovne uplatnice 37.831. 


Vlasnik i izdavač: Hrv . Prirodoslovno Društvo u Zagrebu. — Urednik Dr. Miroslav Hirtz. — 
Tisak tiskare C. Albrecht (P. Acinger), u Zagrebu, (Radićeva ulica 26). — Za tiskaru odgovara 
Petar Acinger, Zagreb, G-undulićeva ulica 22a. 


JEDNA KODAK KAMERA 
KOJA STOJI SAMO DIN 

Napokon je došlo vri¬ 
jeme, kad će svatko 
moći nabaviti fotograf¬ 
sku kameru. I Vi mo¬ 
žete sada da si pri¬ 
uštite ono veselje, koje 
uživaju oni, koji već 
fotografiraju. 

Kodak Baby-Brownie 




kamera tako je jednostavna u 
rukovanju, da će i dijete s njom 
snimiti uspjele slike. Zatražite 
od najbližeg foto-trgovca, da 
Vam pokaže Kodak Babv-Brow- 
nie kameru. Format slike je vrlo 
lijep, a veličinaje 4x6'5 «m. 

Upotrebljavajte uvijek 



Kodak ili Patke filmove 

kojima ćete postići dobre snimke. 



